เจ้าชายวิลเลียม เจ้าชายแห่งเวลส์

**เจ้าชายวิลเลียม เจ้าชายแห่งเวลส์** () หรือ **วิลเลียม อาร์เธอร์ ฟิลิป หลุยส์** (; พระราชสมภพ 21 มิถุนายน ค.ศ. 1982) เป็นพระราชโอรสพระองค์ใหญ่ในสมเด็จพระเจ้าชาลส์ที่ 3 และไดอานา เจ้าหญิงแห่งเวลส์ เป็นพระราชนัดดาในสมเด็จพระราชินีนาถเอลิซาเบธที่ 2 และเจ้าชายฟิลิป ดยุกแห่งเอดินบะระ และรัชทายาทแห่งสหราชณาจักรและเครือจักรภพ เจ้าชายทรงอยู่ลำดับที่ 1 ของการสืบสันตติวงศ์สหราชอาณาจักรและประเทศต่าง ๆ ในเครือจักรภพอีก 15 ประเทศ หลังจากการสวรรคตของสมเด็จพระอัยยิกาธิราชเมื่อวันที่ 8 กันยายน ค.ศ. 2022 

ใน ค.ศ. 2007 เจ้าชายวิลเลียมทรงเข้าร่วมกองพันทหารม้า *[[บลูส์แอนด์รอยัลส์]]* *(Blues and Royals)* ของกรมทหารม้ารักษาวังแห่งกองทัพบกอังกฤษ เช่นเดียวกับเจ้าชายแฮร์รีพระอนุชาของพระองค์ และทรงสถานะเป็นทหารยศร้อยตรี *(Second Lieutenant)* ในกองทัพนับแต่นั้นเป็นต้นมา ซึ่งนามของพระองค์ในกองพันคือร้อยตรีวิลเลียม เวลส์

## พระราชประวัติ
200px|thumb|left|เจ้าชายวิลเลียม (ที่สองจากซ้าย) ทรงฉลองพระองค์เต็มพระยศในพระราชวังบักกิงแฮม
เจ้าชายวิลเลียมเสด็จพระราชสมภพเมื่อวันที่ 21 มิถุนายน พ.ศ. 2525 ณ โรงพยาบาลเซนต์มารีส์ เขตแพดดิงตัน ทางตะวันตกของกรุงลอนดอน พระบิดาของพระองค์คือเจ้าชายชาลส์ เจ้าชายแห่งเวลส์ พระราชอิสริยยศในขณะนั้น ซึ่งเป็นพระราชโอรสพระองค์ใหญ่ในสมเด็จพระราชินีนาถเอลิซาเบธที่ 2 และเจ้าชายฟิลิป ดยุกแห่งเอดินบะระ ส่วนพระมารดาคือเลดีไดอานา สเปนเซอร์ อดีตเจ้าหญิงแห่งเวลส์ ธิดาคนเล็กของจอห์น สเปนเซอร์ เอิร์ลสเปนเซอร์ที่ 8 และฟรานเซส รูธ เบิร์ค-รอช ในฐานะพระราชนัดดาในพระประมุขแห่งอังกฤษและพระโอรสของเจ้าชายแห่งเวลส์ เจ้าชายทรงดำรงพระอิสริยยศ **เจ้าชายวิลเลียมแห่งเวลส์** *(His Royal Highness Prince William of Wales)* ทรงมีหมายเลขบัตรประชาชน คือ I00000172

วิลเลียมรับบัพติศมาจากศาสนาจารย์ ดร.โรเบิร์ต รันซี อาร์ชบิชอปแห่งแคนเทอร์เบอรีในขณะนั้น เมื่อวันที่ 4 สิงหาคม พ.ศ. 2525 ณ ห้องทรงดนตรี พระราชวังบักกิงแฮม อันเป็นวันคล้ายวันพระราชสมภพของสมเด็จพระราชินีเอลิซาเบธ พระราชชนนี พระปัยยิกา (ย่าทวด) ของพระองค์พระชนมายุครบ 82 พรรษา โดยมีพระบิดาและพระมารดาอุปถัมภ์คือสมเด็จพระราชาธิบดีกอนสตันดีโนสที่ 2 แห่งกรีซ เซอร์ลอเรนซ์ ฟอน แดร์ โพสต์ เจ้าหญิงอเล็กซานดรา ดัชเชสแห่งเวสต์มินสเตอร์ ลอร์ดบราเบิร์น และเลดี้ ซูซาน ฮูสซีย์

เจ้าชายวิลเลียมทรงมีเชื้อสายจากแมรี โบลีน (Mary Boleyn) ซึ่งเป็นพี่สาวของแอนน์ โบลีน พระราชินีพระมเหสีองค์ที่สองในพระเจ้าเฮนรีที่ 8 และพระราชมารดาของสมเด็จพระราชินีนาถเอลิซาเบธที่ 1 แห่งอังกฤษ เชื้อสายดังกล่าวสืบทอดผ่านสายสตรีในตระกูลขุนนางหลายสาย จนมาถึงตระกูลสเปนเซอร์ (Spencer) ซึ่งเป็นตระกูลฝ่ายพระมารดาของเจ้าชายวิลเลียมคือไดอาน่าเจ้าหญิงแห่งเวลส์
แมรี โบลีน มีลูกหลานผ่านธิดาของตนคือแคทเธอรีน แครี (Catherine Carey) ซึ่งบางแหล่งเชื่อว่าอาจเป็นพระธิดานอกสมรสของพระเจ้าเฮนรีที่ 8 อย่างไรก็ตาม เชื้อสายของแคทเธอรีนและลูกหลานได้สืบต่อเข้าสู่ตระกูลโนลิส (Knollys), เดเวอเรอ (Devereux), และในที่สุดคือ
ตระกูลสเปนเซอร์
ด้วยเหตุนี้ เจ้าชายวิลเลียมจึงทรงมีเชื้อสายจากตระกูลโบลีน แม้จะเป็นสายหญิงและห่างไกล หากพระองค์เสด็จขึ้นครองราชย์ ก็จะถือเป็นพระมหากษัตริย์อังกฤษพระองค์แรกในยุคปัจจุบันที่มีเชื้อสายสืบเนื่องจากแมรี โบลีน ซึ่งเป็นหนึ่งในบุคคลใกล้ชิดกับราชสำนักอังกฤษในช่วงคริสต์ศตวรรษที่ 16

เมื่อครั้นยังทรงพระเยาว์ วิลเลียมมีพระนามเรียกเล่นว่า "วอมแบ็ต" (มาร์ซูเปียเลียในออสเตรเลีย) หรือ"วิลส์" (ชื่อย่อของ "วิลเลียม" ในภาษาอังกฤษ) และมีพระอนุชาหนึ่งพระองค์คือเจ้าชายแฮร์รี ซึ่งประสูติตามหลังพระองค์ 2 ปี

เจ้าชายวิลเลียมเคยทูลพระมารดา (เจ้าหญิงไดอานา) ว่าพระองค์อยากเป็นตำรวจเมื่อพระองค์โตขึ้น เพื่อที่จะได้ปกป้องพระมารดาของพระองค์ แต่พระอนุชา (เจ้าชายแฮร์รี่) กลับบอกพระองค์ว่า "พี่เป็นมิได้หรอก พี่จะต้องเป็นกษัตริย์" การปรากฏตัวของพระองค์ต่อหน้าสาธารณชนครั้งแรกคือเมื่อวันที่ 1 มีนาคม พ.ศ. 2534 (วันเซนต์เดวิดส์) ในระหว่างการเสด็จเยี่ยมเมืองคาร์ดิฟฟ์ แคว้นเวลส์ กับพระบิดาและพระมารดา หลังจากที่พระองค์เสด็จถึงแคว้นเวลส์ พระองค์เสด็จต่อไปที่มหาวิหารลันดาฟฟ์ พระองค์ทรงลงพระนามในสมุดบันทึกผู้เดินทาง ซึ่งเป็นที่ปรากฏว่าทรงใช้พระหัตถ์ด้านซ้ายเขียนหนังสือ 

วันที่ 3 มิถุนายนของปีเดียวกัน วิลเลียมทรงถูกส่งไปยังโรงพยาบาลรอยัลเบิร์กเชอร์ หลังจากที่ทรงถูกตีที่พระนลาฏ อย่างไรก็ตามพระองค์มิได้ทรงหมดสติ แต่มีรอยร้าวที่พระเศียรของพระองค์ และทรงเข้ารักษาพระวรกายที่โรงพยาบาลเกรตออร์มอนด์สตรีท โดยมีผลให้ทรงมีแผลนั้นตลอดพระชนม์ชีพ

ในปี 2554 เจ้าชายวิลเลียมได้รับสถาปนาเป็นดยุกแห่งเคมบริดจ์ก่อนการเสกสมรสกับเคท มิดเดิลตัน เจ้าชายวิลเลียมทรงเป็นดยุกแห่งรอธซีและดยุกแห่งคอร์นวอลล์ภายหลังการเสด็จขึ้นครองราชย์ของพระเจ้าชาลส์ที่ 3 พระบิดาของพระองค์เมื่อวันที่ 8 กันยายน พ.ศ. 2565 ในวันต่อมา พระองค์ได้รับการสถาปนาให้เป็นเจ้าชายแห่งเวลส์และเอิร์ลแห่งเชสเตอร์ พระอิสริยยศซึ่งสงวนไว้สำหรับ รัชทายาทผู้มีสิทธิโดยตรง ของพระมหากษัตริย์ที่ครองราชย์ และเคทยังได้รับแต่งตั้งให้เป็นเจ้าหญิงแห่งเวลส์ในระหว่างการพระราชทานพระราชดำรัสเป็นครั้งแรกของพระเจ้าชาลส์ที่ 3 แก่ประชาชน ทั้ง 2 พระองค์มีพระโอรส-ธิดา 3 พระองค์คือ เจ้าชายจอร์จ, เจ้าหญิงชาร์ลอตต์ และ เจ้าชายหลุยส์

## การศึกษา
** **ระดับมัธยมศึกษา:** ทรงสำเร็จการศึกษาจาก **วิทยาลัยอีตัน (Eton College)** โดยสอบผ่านระดับ **A-Level** ในสาขาวิชาภูมิศาสตร์ ประวัติศาสตร์ศิลป์ และชีววิทยา
** **พ.ศ. 2548:** ทรงสำเร็จการศึกษาปริญญาตรีเกียรตินิยมสาขาวิชา **ภูมิศาสตร์** (เดิมทรงเรียนประวัติศาสตร์ศิลป์แต่เปลี่ยนสาขาภายหลัง) จากมหาวิทยาลัยเซนต์แอนดรูส์ ในสกอตแลนด์ ด้วยเกียรตินิยมอันดับ 2 ระดับบน (Upper Second-class Honours)
** **พ.ศ. 2553:** ทรงสำเร็จการฝึกเป็นนักบินเฮลิคอปเตอร์กู้ภัย (Search and Rescue Force) โดยทรงขับเฮลิคอปเตอร์รุ่น **ซี คิง (Sea King)** ของกองทัพอากาศอังกฤษ

## พระราชกรณียกิจ

### เจ้าชายวิลเลียม เจ้าชายแห่งเวลส์ (Prince William, Prince of Wales)
ทรงปฏิบัติพระราชกรณียกิจด้านสาธารณประโยชน์ การกุศล สิ่งแวดล้อม สุขภาพจิต และกิจการทหาร มาอย่างต่อเนื่อง ทั้งในสหราชอาณาจักรและในระดับนานาชาติ โดยทรงสืบสานบทบาทของราชวงศ์อังกฤษในฐานะผู้สนับสนุนโครงการเพื่อสังคมและมนุษยธรรม

### ด้านสิ่งแวดล้อมและการอนุรักษ์ธรรมชาติ
เจ้าชายวิลเลียมทรงมีบทบาทสำคัญด้านการอนุรักษ์สิ่งแวดล้อมระดับโลก โดยทรงก่อตั้งและทรงเป็นผู้อุปถัมภ์ **รางวัล Earthshot Prize** ซึ่งมอบรางวัลให้แก่โครงการนวัตกรรมที่แก้ไขปัญหาสิ่งแวดล้อม เช่น การเปลี่ยนแปลงสภาพภูมิอากาศ ความหลากหลายทางชีวภาพ และมลพิษ เป้าหมายของโครงการคือการส่งเสริมแนวทางแก้ไขปัญหาอย่างยั่งยืนภายในศตวรรษที่ 21

นอกจากนี้ พระองค์ยังทรงสนับสนุนการอนุรักษ์สัตว์ป่า การต่อต้านการลักลอบค้าสัตว์ และการจัดการทรัพยากรธรรมชาติอย่างยั่งยืน

### ด้านสุขภาพจิตและสังคม
พระองค์ทรงให้ความสำคัญกับประเด็น **สุขภาพจิต** โดยเฉพาะในเด็ก เยาวชน และผู้ปฏิบัติงานด้านการแพทย์ ทรงร่วมก่อตั้งโครงการ **Heads Together** ร่วมกับเจ้าหญิงแคทเธอรีน เจ้าหญิงแห่งเวลส์ และเจ้าชายแฮร์รี เพื่อรณรงค์ลดการตีตราทางสังคมเกี่ยวกับปัญหาสุขภาพจิต และส่งเสริมการเข้าถึงการรักษา

พระองค์ยังสนับสนุนโครงการด้าน **คนไร้บ้าน** ผ่านองค์กรการกุศลหลายแห่ง โดยมุ่งเน้นการแก้ไขปัญหาเชิงโครงสร้าง เช่น ที่อยู่อาศัย การจ้างงาน และการฟื้นฟูคุณภาพชีวิต

### ด้านการแพทย์และเหตุฉุกเฉิน
ก่อนจะทรงปฏิบัติพระราชกรณียกิจเต็มเวลา เจ้าชายวิลเลียมทรงปฏิบัติหน้าที่เป็น **นักบินเฮลิคอปเตอร์กู้ภัยทางอากาศ** และต่อมาเป็น **นักบินอากาศยานแพทย์ฉุกเฉิน** ซึ่งสะท้อนถึงความมุ่งมั่นในงานช่วยเหลือชีวิตและสาธารณประโยชน์

ประสบการณ์ดังกล่าวมีอิทธิพลต่อบทบาทของพระองค์ในการสนับสนุนบุคลากรทางการแพทย์ และหน่วยบริการฉุกเฉิน

### ด้านการทหาร
เจ้าชายวิลเลียมทรงเข้ารับการฝึกทางทหารในกองทัพอังกฤษ และเคยประจำการในกองทัพอากาศอังกฤษ (Royal Air Force) ทรงดำรงตำแหน่งกิตติมศักดิ์ในหลายหน่วยทหาร และทรงเข้าร่วมพิธีและกิจกรรมที่เกี่ยวข้องกับทหารผ่านศึก และครอบครัวทหารอย่างสม่ำเสมอ

## พระชายาและพระโอรสธิดา

กลางเดือนกุมภาพันธ์ พ.ศ. 2553 มีข่าวคราวพระองค์จะทรงหมั้นกับแคเธอริน มิดเดิลตัน ทายาทบริษัทจิ๊กซอว์ ก่อนที่จะมีการประกาศเมื่อวันที่ 16 พฤศจิกายน 2553 ว่าวิลเลียมได้ทรงหมั้นกับมิดเดลตันแล้ว โดยพระราชพิธีเสกสมรสกับแคเธอริน มิดเดิลตันได้มีขึ้นในวันที่ 29 เมษายน พ.ศ. 2554 อย่างยิ่งใหญ่อลังการและสมเกียรติ ณ เวสต์มินสเตอร์แอบบีย์ ในกรุงลอนดอน

## ฐานันดรและพระอิสริยยศ

* 21 มิถุนายน พ.ศ. 2525 – 29 เมษายน พ.ศ. 2554:  *ฮิส[[รอยัลไฮเนส]]* เจ้าชายวิลเลียมแห่งเวลส์ (His Royal Highness Prince William of Wales) 
*  29 เมษายน พ.ศ. 2554 – 8 กันยายน 2565: *ฮิสรอยัลไฮเนส* ดยุกแห่งเคมบริดจ์ (His Royal Highness The Duke of Cambridge)
***ในสก็อตแลนด์*: *ฮิสรอยัลไฮเนส* เอิร์ลแห่งสแตรธเอิร์น (His Royal Highness The Earl of Strathearn)
** *ในไอร์แลนด์เหนือ*: *ฮิสรอยัลไฮเนส* บารอนคาร์ริกเฟอร์กัส (His Royal Highness The Baron Carrickfergus)
* 8 กันยายน – 9 กันยายน พ.ศ. 2565 : *ฮิสรอยัลไฮเนส* ดยุกแห่งคอร์นวอลล์และเคมบริดจ์ (His Royal Highness The Duke of Cornwall and Cambridge)
* 9 กันยายน พ.ศ. 2565 – ปัจจุบัน: *ฮิสรอยัลไฮเนส* เจ้าชายแห่งเวลส์ (His Royal Highness The Prince of Wales)
***ในสก็อตแลนด์*: *ฮิสรอยัลไฮเนส* ดยุกแห่งรอธเซย์ (His Royal Highness The Duke of Rothesay)

**เครื่องราชอิสริยาภรณ์**
* 23 April 2008 - Royal Knight Companion of the Most Noble Order of the Garter (KG)
* 25 May 2012 - Extra Knight of the Most Ancient and Most Noble Order of the Thistle (KT)
* 23 April 2024 - Great Master of the Most Honourable Order of the Bath (GCB)
* Member of the Privy Council of the United Kingdom (PC)
* Personal Aide-de-Camp (ADC)

**เครื่องราชอิสริยาภรณ์ชั้นเหรียญ**
* 6 February 2002 -  Queen Elizabeth II Golden Jubilee Medal
* 6 February 2012 -  Queen Elizabeth II Diamond Jubilee Medal
* 6 February 2012 -  Queen Elizabeth II Platinum Jubilee Medal
* 6 May 2023 -  King Charles III Coronation Medal

## พงศาวลี
เจ้าชายวิลเลียมทรงเป็นสมาชิกราชวงศ์วินด์เซอร์ ทั้งทรงเป็นสมาชิกราชวงศ์ชเลสวิช-ฮ็อลชไตน์-เซอเนอร์ปอร์-กลึคส์บวร์คตามพระชนกด้วย



## อ้างอิง

## แหล่งข้อมูลอื่น

* Royal.gov.uk - เจ้าชายวิลเลียม 
* Prince of Wales.gov.uk - เจ้าชายวิลเลียม  
* Monarchy Wales  
*  
* บรรพบุรุษของเจ้าชายวิลเลียม 


หมวดหมู่:ราชวงศ์วินด์เซอร์
หมวดหมู่:บุคคลจากลอนดอน
หมวดหมู่:รัชทายาทสหราชอาณาจักร
หมวดหมู่:เจ้าชายแห่งเวลส์
หมวดหมู่:เจ้าชายอังกฤษ
หมวดหมู่:ดยุกแห่งคอร์นวอลล์
หมวดหมู่:ดยุกแห่งรอธซี
หมวดหมู่:ดยุกแห่งเคมบริดจ์
หมวดหมู่:นักบินเฮลิคอปเตอร์
หมวดหมู่:ตระกูลเมานต์แบ็ตเทน-วินด์เซอร์
หมวดหมู่:บุคคลจากวิทยาลัยอีตัน
หมวดหมู่:นักโปโลชาวสหราชอาณาจักร